Amaliy mashg’ulot №11
Mavzu: Shishaionomer sementlar.Tarkibi, xususiyatlari.
1971 –yilga kelib sementlarning yangi avlodi kashf qilindi. Birinchi shishaionomer sement ASPA-IV A.D.Wilson, B.E.Kent tomonidan taklif etildi va AQSH ning DE-TREY kompaniyasi tomonidan ishlab chiqarila boshlandi. Hozirgi kunda ishlab chiqarilayotgan shishaionomer sementlarning asosiy tarkiblarini kremniy dioksidi (Si02), aluminiy oksidi (A1,0 3 ) va kalsiy ftorid (CaF,) tashkil qiladi. Bariy shishasining qo'shilganligi plombaning rentgen kontrastligini ta'minlaydi. Tarkibidagi kvars miqdorining 40% dan ko'pligi plombaning shaffofligini ta'minlash bilan bir qatorda, uning qotish vaqtini uzaytirib yuboradi. Aluminiy oksidi esa aksincha shaffoflikni kamaytirib, plombaga mustahkamlik beradi. Qotish vaqtini qisqartiradi, chidamlilikni oshiradi. Tarkibdagi kalsiy ftorid kariyesstatik xususiyatni kuchaytiradi. Ftor ionlarining shishaionomer sementlardagi tarkibi 20-25% ni tashkil etadi.
Suvli sistema (polikislota va suv aralashmasi) ftor alumosilikat shishasi tutuvchi kukun va karbon kislotasi kopolimerining suvdagi eritmasidan iborat suyuqligidan tashkil topgan.
Suvsiz sistema (suvsiz kislotadan tuzilgan) - bu suv yordamida qotuvehi turli sementlargakiradi. Bular distillangan suvga qoriladi.
Yarim suvli sistema oraliqdagi turi hisoblanadi. Bu xil sementlarda polikislota ham kukun, ham suyuqlik shaklida bo'ladi.
Xususiyatlari. Tishning qattiq to'qimalari bilan kimyoviy bog'lanishi hisobiga yopishqoqligi baland, tish va plomba chegarasida ftor appatitlar hosil qiladi va kariyesstatik effekt ko'rsatadi, antibakterial xususiyatlarga ega, toksik emas, termik kengayish koeffitsiyenti tishning to'qimalariga yaqin, mo'rtroq, yedirilish koeffitsiyenti baland, kosmetik talablarga to'liq javob bermaydi (rangi xiraroq).
Shishaionomer sementlarning turi klinik ko'rsatmalarga ko'ra 3 turga bo'linadi:
1. Fiksatsiya uchun sementlar;
2. Tiklash (restavratsiya ) uchun sementlar;
-estetik tiklash;
-asos sifatida tiklash.
     3. Taglik uchun sementlar.
[bookmark: _GoBack]Qo'llashga ko'rsatmalar. III vaV sinf karioz kovaklarda, sut tishlaridagi karioz kovakning hamma sinflarida, nokarioz kasalliklarda, ildiz (sement) kariyesida, doimiy tishlarda uzoq muddatli (1-2 yil) vaqtinchalik plombalar sifatida, kariyes davolashning tunnel texnika usulida, qoplama, qistirma, ko'priksimon protez, o'zakli tishlarni fiksatsiya qilishda, doimiy plombalar tagiga ajratuvchi taglik, ochiq va yopiq sendvich usulida qo'llaniladi.
Qotishi bo'yicha shishaionomer sementlar kimyoviy qotuvchi va nur yordamida qotuvchi turlarga bo' linadi.
Shishaionomer sementlarga «Fuji I», «Fuji 2», «Ketak Cem», «Airex», «Semion PX», «Semion RXS», «Semion F», «Stion» va boshqalar kiradi.
 Shishaionomer sementlar

Ajratuvchi tagliklar uchun ishlatiluvchi shishaionomer sementlar

